Isulat ang pagpadayon niining parapoha - Si Navarro lagmit natawo sa Garde sa walog sa Roncal sa Navarre. Diyutay ra ang nahibaloan bahin sa iyang pagkabata. Gisugdan niya ang iyang karera sa militar diha sa pag-alagad ni Kardinal Juan de Aragon sa wala pa ang 1485. Siya nakig-away batok sa mga pirata sa Barbarya sa Italya ingong Condottiere. Gi-enlist ni Gonzalo Fernández de Córdoba niadtong 1499, siya miapil sa pagdakop ug paglikos sa Cephalonia niadtong 1500. Siya ang nag-imbento sa landmine ug ang iyang hanas nga paggamit sa mga mina nagtugot sa pagbungkag sa mga paril sa kuta sa mga Turko. Siya nagpadayon sa pag-alagad kang Gonzalo Fernández de Córdoba ug miadto sa Naples, ug gipanalipdan ang Canosa sa 1502 ug Taranto sa 1503 batok sa mga Pranses. Siya ang nagdumala sa pagtukod sa mga kota sa gubat sa Cerignola
, nga nakapaarang kang Gonzalo Fernández de Córdoba sa pagdaog sa iyang gubat batok kang Louis d'Armagnac, Duke sa Nemours niadtong Abril 28. Siya adunay dakong papel sa kadaogan sa Espanya sa Garigliano River sa 29 Disyembre 1503 ug gihimo nga count sa Oliveto alang sa iyang mga serbisyo. Human mobalik sa Espanya sa 1507 siya miapil sa mga ekspedisyon sa Amihanang Aprika ni Kardinal Cisneros. Si Navarro mitabang sa pagdakop sa Peñón de Vélez de la Gomera niadtong 1508 pinaagi sa paggamit sa naglutaw nga baterya sa iyang kaugalingong disenyo panahon sa gubat. Siya mipadayon sa pagpakig-away sa pagdakop sa Mazalquivir (Mers-el-Kébir) ug Oran sa 1509. Si Navarro mismo ang nangulo sa mga puwersa sa Espanya panahon sa pagsakop sa Bougie (Béjaïa), Algiers, Tunis, Tlemcen, ug Tripoli niadtong 1510. Siya miserbisyo kang Ramon de Cardona nga viceroy sa Naples ug mibalik sa Italya sa pagkadungog sa bag-ong gubat batok sa Pransiya niadtong 1511. Siya nagtukod ug ubay-ubayng magaan nga mga karomata nga gisakyan ug magaan nga mga armas sa artileriya nga gidisenyo sa pagbungkag sa mga pundok sa kaaway niadtong 1512.